Iskolánk a 2025/26-os tanévre 9. évfolyamra jelentkező tanulók felvételi eljárását a 2024/2025. tanév rendjéről szóló 32/2024. (VIII.8.) BM rendeletben meghatározottak szerint folytatja le.

**Az intézményünkben felvételi vizsga nincs.**

**A felvétel a tanulmányi eredmények alapján történik.**

**A felvételi pontszám számítása a magyar nyelv és irodalom, történelem, matematika, idegen nyelv és egy választott természettudományos tantárgy (fizika, kémia, biológia vagy földrajz) eredményeiből történik a következő módon:**

**7. évfolyam tanév végi érdemjegyeinek összege szorozva kettővel, plusz a 8. évfolyam félévi érdemjegyeinek összege szorozva kettővel. Így a maximálisan elérhető pontszám: 100 pont**

**A felvehető diákok meghatározása a pontszámok sorrendjében, a felvehető létszámok alapján történik. (\*)**

***Gimnáziumban*** a 8. féléves eredmény alapján 3,7 átlag alatti diák nem vehető fel. Továbbá nem vehető fel az a tanuló, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2).

***Gazdálkodás és menedzsment*** ágazaton minimum 3,00 átlag, matematikából minimum 3-as érdemjegy. Nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2), illetve matematika tantárgyi felmentése van.

***Oktatás*** ágazaton minimum 2,7 átlag. Nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2), illetve matematika tantárgyi felmentése van.

***Egészségügy*** ágazaton nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2).

***Informatika és távközlés*** ágazaton minimum 2,7 átlag és matematikából minimum közepes (3) érdemjegy. Nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2), illetve matematika tantárgyi felmentése van.

***Turizmus-vendéglátás*** ágazaton minimum 2,8 átlag. Nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2), illetve matematika tantárgyi felmentése van.

***Elektronika és elektrotechnika*** ágazaton matematikából és fizikából nem lehet egyszerre elégséges (2) osztályzata. Amennyiben csak az egyik elégséges, egyedi mérlegelésre kerül sor. Továbbá nem vehető fel az a diák, aki 8. évfolyam félévében bármilyen tantárgyból bukott, szorgalom jegye hanyag (2), magatartás jegye rossz (2), illetve matematika tantárgyi felmentése van.

(\*) A rangsorolás során az azonos összesített eredményt elérő tanulók közül előnyben kell részesíteni a hátrányos helyzetű tanulót, ezt követően azt a jelentkezőt, akinek a lakóhelye, ennek hiányában tartózkodási helye az iskola székhelye, feladatellátási helye szerinti járás területén található, vagy akinek különleges helyzete ezt indokolja. (A 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról 40.§ (3))

**Kapcsolat:**

**KARCAGI SZC MEZŐTÚRI**

**TELEKI BLANKA GIMNÁZIUM,**

**TECHNIKUM ÉS KOLLÉGIUM**

**5400 Mezőtúr, Dózsa György utca 17.**

🕿: 06/56 350-082

🖮: titkarsag@telekimezotur.hu

🖳: <http://www.telekimezotur.hu>

Majoros Gergely

igazgató